# Amulet (grup)

Amulet és un cantautor i grup de música mallorquí, de Santa Maria del Camí
(Mallorca), que va començar la seva carrera musical el 2018. La seva música es classificada com a Indie-Folk, i beu de referències de la música folk britànica i americana, com Mumford & Sons o Bon Iver. Les seves cançons es caracterítzen per la dinàmica i l'èpica, amb lletres que fugen del costumisme i que desenvolupen tot l'imaginari d'Amulet.

## Història

Amulet és el nom artístic del cantautor de Santa Maria del Camí, Antoni Mulet (guitarra, veu i banjo). Comença a desenvolupar el seu projecte al 2018, amb una maqueta titulada “Puput”. A partir del 2019, s'afegeixen músics al projecte, i a finals d'aquell mateix any, publica el seu primer EP, "En Clau de Son" (2019, Cases de la Música), gravat al seu estudi de casa, i consolidant una banda de músics amb: Pere Joan Company (guitarra elèctrica), Miquel Bennàssar (baix elèctric i violoncel), Paula Ruiz (violí) i Gaspar Oliver (bateria i percussió). Aquell mateix any, participa a la 19a edició del concurs Sona9, organitzat per la revista Enderrock. A través del concurs, consolida el projecte i la banda, i arribant a les semifinals.
A finals de 2020, entra a gravar el que serà el seu primer disc en forma de senzills a Tramuntana Estudis, i comença a treballar amb el segell discogràfic Produccions Blau. El novembre del 2021 publica "Tu", una cançó on s'allunya de la instrumentació que l'havia acompanyat fins llavors, i comença a mostrar l'evolució per la que passa el projecte. Continua el gener de 2021 amb "Es Teu Cos Nu", una cançó que compta amb la col·laboració de Pau Franch d'O·ERRA, i que li serveix per posicionar-se dins l'escena emergent de Mallorca. El març de 2021 publica "S'Última Encesa", un doble senzill, i al maig "Ses Coses que Hem Deixat Partir". El juny de 2021, publica una col·laboració amb Xanguito, "Es camins que no haguérem agafat mai junts", i unes setmanes més tard publica la cançó "Per sentir-te respirar", amb la col·laboració de Raquel Lúa. Finalment, el juliol de 2021 publica "Un Desert de Colors", el seu primer disc, que recopila tots els senzills publicats el darrer any, i que és premiat als IV Premis Enderrock de la Música Balear com a millor disc de Cançó d'Autor.
El 2021, Amulet aconsegueix el 1r Premi Toni Reynés al concurs Pop Rock que organitza l'ajuntament de Palma. Arrel d'aquest premi, entra a la programació de les festes de Sant Sebastià 2022 de Palma, i de l'edició de 2022 del Mallorca Live Festival.
L'abril de 2022, Amulet publica "Pintures a Parets", un senzill que tot i que no arriba a tenir la repercussió del seu anterior disc, el consolida com un artista canviant i en desenvolupament. Aquell any decideix canviar format banda, amb Pere Joan Company (banjo i lap steel), Miquel Bennàssar (baix) i Sílvia Rechac (piano).
EL 2023, publica el seu segon disc, "Petit Viking", amb dos avançaments: Espontània honestedat i Roma.

## Referències

* ↑ «Amulet». [Consulta: 18 abril 2023].
* ↑ «Puput, by Amulet» (en anglès). [Consulta: 18 abril 2023].
* ↑ «En Clau de Son», 25-09-2020. [Consulta: 18 abril 2023].
* ↑ «Tu», 13-11-2020. [Consulta: 18 abril 2023].
* ↑ «Es Teu Cos Nu», 22-01-2021. [Consulta: 18 abril 2023].
* ↑ Redacción. «Amulet se desnuda en "Es teu cos nu", su nuevo sencillo» (en castellà), 24-01-2021. [Consulta: 18 abril 2023].
* ↑ «S'Última Encesa», 12-03-2021. [Consulta: 18 abril 2023].
* ↑ «Ses Coses Que Hem Deixat Partir», 21-05-2021. [Consulta: 18 abril 2023].
* ↑ «Es camins que no haguérem agafat mai junts», 07-06-2021. [Consulta: 18 abril 2023].
* ↑ «Per Sentir-te Respirar», 18-06-2021. [Consulta: 18 abril 2023].
* ↑ «Un Desert De Colors», 16-07-2021. [Consulta: 18 abril 2023].
* ↑ Luna, José Luis; Carrera, Luis Sergio; Frechoso, Kiko. «Así fue la Final del Pop Rock 2021» (en castellà), 06-10-2021. [Consulta: 18 abril 2023].
* ↑ Enderrock.cat. «Amulet guanya el concurs Pop Rock de Palma | Enderrock.cat». [Consulta: 18 abril 2023].
* ↑ Redacción. «Amulet se alza con el premio Toni Reynés (1er premio) en el Pop Rock 2021» (en castellà), 04-10-2021. [Consulta: 18 abril 2023].
* ↑ «Amulet - Mallorca Live Festival 2022». [Consulta: 18 abril 2023].
* ↑ Enderrock.cat. «Amulet posa «Pintures a parets» per tapar els forats del cor | Enderrock.cat». [Consulta: 18 abril 2023].
* ↑ «Espontània honestedat», 30-03-2023. [Consulta: 18 abril 2023].